b'\n_START_ARTICLE_\nJaroslav Otev\xc5\x99el\n_START_PARAGRAPH_\nJaroslav Otev\xc5\x99el (s. 16. syyskuuta 1968 Gottwaldov, T\xc5\xa1ekkoslovakia) on t\xc5\xa1ekkil\xc3\xa4inen entinen j\xc3\xa4\xc3\xa4kiekkoilija. H\xc3\xa4n pelasi 16 NHL-ottelua San Jose Sharksin riveiss\xc3\xa4 ja lis\xc3\xa4ksi Kansas City Bladesin paidassa 124 IHL-sarjan ottelua. Euroopassa Otev\xc5\x99el pelasi kotimaassaan T\xc5\xa1ekiss\xc3\xa4 Dukla Trencinin ja HC Zl\xc3\xadnin sek\xc3\xa4 Suomessa Porin \xc3\x84ssien riveiss\xc3\xa4. Otev\xc5\x99el pelasi yleens\xc3\xa4 vasempana laitahy\xc3\xb6kk\xc3\xa4\xc3\xa4j\xc3\xa4n\xc3\xa4 ja h\xc3\xa4n laukoi vasemmalta. \xc3\x84ss\xc3\xa4t on j\xc3\xa4\xc3\xa4dytt\xc3\xa4nyt h\xc3\xa4nen pelinumeronsa 89, mutta sit\xc3\xa4 ei ole Otev\xc5\x99elin toivomuksesta nostettu hallin kattoon muistuttamaan yhdest\xc3\xa4 porilaisen j\xc3\xa4\xc3\xa4kiekkoilun mustimmista hetkist\xc3\xa4.\n_START_SECTION_\nHalvaantuminen\n_START_PARAGRAPH_\n11. helmikuuta 1996 pelattu ottelu Porin \xc3\x84ss\xc3\xa4t - Jyp HT j\xc3\xa4i Otev\xc5\x99elin viimeiseksi peliksi. Ottelun kolmannessa er\xc3\xa4ss\xc3\xa4 h\xc3\xa4nen luistimensa tarttuivat vastustajan luistimiin, ja h\xc3\xa4n lensi leuka edell\xc3\xa4 Jyp-pelaaja Vitali Karamnovin polveen. H\xc3\xa4nen kaularankansa vioittui, mik\xc3\xa4 johti halvaantumiseen kaulasta alasp\xc3\xa4in._NEWLINE_Nyky\xc3\xa4\xc3\xa4n Otev\xc5\x99el asuu kotonaan Zl\xc3\xadniss\xc3\xa4 vaimonsa ja tytt\xc3\xa4rens\xc3\xa4 kanssa ja ty\xc3\xb6skentelee tietokoneella suutikun avulla.'